मंत्रालय की विश्व स्तर के पांच शैक्षणिक संस्थान खोलने की योजना है। मंत्री ने कहा कि चार अन्य संस्थान भी प्रस्तावित हैं और इनके लिए जमीन और दूसरी प्रकियाओं को लेकर काम चल रहा है। विश्व स्तर के पांच शैक्षणिक संस्थानों की स्थापना के लिये 2016 में फैसला हुआ था। पूर्व आईएएस अधिकारी अफजल अमानुल्लाह के नेतृत्व में 11 सदस्यीय समिति का गठन किया गया था। इस समिति ने अपनी रिपोर्ट मंत्रालय को सौंपी जिसके बाद मार्च 2017 में इस महत्वाकांक्षी योजना पर अमल की प्रक्रिया शुरू हुई।